Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 153

3. Olyan kritikus körülmények között, amikor a késedelem nehezen orvosolható károkat okozna, az importáló Fél ideiglenes intézkedést hozhat, azzal a feltétellel, hogy ezt követően haladéktalanul a konzultáció iránti kérést be kell jelenteni. Ez az intézkedés a Törökországba irányuló magyar export vagy a Törökországból való magyar import mennyiségi korlátozásának formájában történik a kérés bejelentésétől számított átmeneti három hónapos időszakra. Ezt az ideiglenes keretet olyan szinten kell megszabni, amely legalább 25%-a annak az importnak vagy exportnak, amely abban a 12 hónapos időszakban valósult meg, amelynek a vége két hónappal — vagy, ha adatok nem állnak rendelkezésre, három hónappal — időben megelőzi azt a hónapot, amelyben a konzultációt kérik.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes